Sirrika 11 da Ayaba ke dauke da su da bamu sani ba - Daily Nigerian Hausa
Home Taska Sirrika 11 da Ayaba ke dauke da su da bamu sani ba
Kowace ayaba kwaya daya, mai kyau, na dauke da sinadarin bitamin C da bitamin B6. Wannan na nufin a duk lokacin da ka ci lafiyayyiyar ayaba kwaya daya mai matsakacin girma, za ta baka kaso 15 cikin 100 na sinadarin bitamin C da jikinka ya ke bukata a kowace rana, haka kuma za ta baka kaso 33 cikin 100 na sinadarin bitamin B6 dsa jiki ke bukata a kullu-yaumin.
Ayaba na dauke da tarin sinadarin fatashiyam (potassium) wanda ke taimakawa sassan jiki kamar su zuciya da koda su gudanar da ayyukansu yadda ya kamata. Haka kuma ayaba dan itaciya ne da ke bawa jiki sinadarin faiba (fiber) wadatacce. Sinadarin faiba na daidaita al’amuran ciki wajen takaita ko hana kumburinsa da lalacewarsa, wanda hakan ke hana kumburin ciki, yawan gudawa ko rashin samun ba-haya a kan kari.
Ga wasu abubuwa 11 da ayaba ke yi ga lafiyarmu wajen ingantata:
Ayaba na taimakawa wajen rage kiba maras misali
Ayaba na magance cutar gyambon ciki (ulcer)
Ayaba na magance kananan matsalolin da ke da alaka da koda
Ana amfani da ayaba wajen neman kiba ga wadanda suke fama da rama
Ayaba na taimakawa mata wajen ciwon da suke fama da shi a lokacin al’ada
Ayaba na gyara al’amuran ciki musamman ga wadanda ke fama da taurin ba-haya
Ayaba na magance ciwon basir
Ayaba na taimakawa wajen daidaita adadin sikarin da ke cikin jini musamman ga masu ciwon sikari
Ayaba na magance ciwon gabobi da ke kama manya da yara
Ayaba na gyara lafiyar ido da kaifafa gani
Ayaba na kwarara kashi
Har ila yau, sinadarin fatashiyam da ke cikin ayaba na taimakawa wajen bude hanyoyin jini da daidaita gudun jinin. Wannan ko shakka babu yana rage hatsarin kamuwa da ciwon zuciya da dangoginsa.
Previous articleSarkin Musulmi ya koka kan yadda cin hanci ke kara samun gindin zama a Najeriya
Next articleEl-Rufai ya wuce gona da iri kan rushe gidan Sanata Hunkuyi – Sagay